Príkaz ministra č. 27/2012,
ktorým sa mení a dopĺňa Príkaz ministra č. 71/2011, ktorým sa vydáva Štatút Výberovej komisie pre posúdenie projektových návrhov na vybudovanie univerzitných vedeckých parkov/výskumných centier a Rokovací poriadok Výberovej komisie pre posúdenie projektových návrhov na vybudovanie univerzitných vedeckých parkov/výskumných centier v znení Príkazu ministra     č. 18/2012

Gestorský útvar: sekcia štrukturálnych fondov EÚ, tel.: 59374526 	ev. č.: 2012-7838/24124:2-sekr.

Minister školstva, vedy, výskumu a športu Slovenskej republiky vydáva tento príkaz:
Čl. 1	  
Príkaz ministra č. 71/2011, ktorým sa vydáva Štatút Výberovej komisie pre posúdenie projektových návrhov na vybudovanie univerzitných vedeckých parkov/výskumných centier a Rokovací poriadok Výberovej komisie pre posúdenie projektových návrhov na vybudovanie univerzitných vedeckých parkov/výskumných centier v znení Príkazu ministra č. 18/2012 sa mení a dopĺňa takto:	
1.	V článku 3 ods. 3 príloha č. 1 k Príkazu ministra č. 71/2011 - Štatút Výberovej komisie pre posúdenie projektových návrhov na vybudovanie univerzitných vedeckých parkov/výskumných centier sa na koniec odseku 3 dopĺňa nová veta „Tajomníka Výberovej komisie môže na zasadnutí Výberovej komisie zastúpiť iný zamestnanec sekcie štrukturálnych fondov EÚ ministerstva po súhlase predsedu Výberovej komisie.“.

2. 	V článku 3 ods. 4 príloha č. 1 k Príkazu ministra č. 71/2011 - Štatút Výberovej komisie pre posúdenie projektových návrhov na vybudovanie univerzitných vedeckých parkov/výskumných centier sa text „- 1 zástupca Ministerstva hospodárstva SR“ nahrádza textom „- 1 zástupca Ministerstva dopravy, výstavby a regionálneho rozvoja SR,“.
Čl. 2	
Účinnosť
Tento príkaz nadobúda účinnosť 31. mája 2012.

minister